[{"text_idx": "#000000", "text": "Lansio Llyfr ffotograffiaeth cerddoriaeth Gymraeg"}, {"text_idx": "#000001", "text": "Bydd cyfrol newydd sy\u2019n dogfennu dwy flynedd o fywyd yn y sin gerddoriaeth Gymraeg mewn ffotograffiaeth yn cael ei lansio wythnos nesaf."}, {"text_idx": "#000002", "text": "\u2018Circa 21/22\u2019 ydy enw llyfr cyntaf y ffotograffydd Rhys Grail, sydd hefyd yn adnabyddus fel cerddor ac fel aelod o\u2019r band Gwilym."}, {"text_idx": "#000003", "text": "Fel mae enw\u2019r gyfrol yn awgrymu, mae\u2019n cynnwys lluniau o fandiau ac artistiaid Cymreig wedi eu tynnu\u2019n ystod 2021 ac 2022."}, {"text_idx": "#000004", "text": "Bydd y llyfr yn cael ei lansio mewn parti arbennig yng nghaffi Braf, Dinas Dinlle ar nos Wener 24 Chwefror gyda\u2019r bandiau Alffa, Y Cledrau a skylrk. yn perfformio."}, {"text_idx": "#000005", "text": "Bydd arddangosfa o luniau Rhys hefyd i\u2019w gweld yn y digwyddiad."}, {"text_idx": "#000006", "text": "\u201cFel cerddor fy hun rydw i wedi cael y braint o gneud ffrindiau gyda llawer o fandiau Cymraeg gwych yn ystod fy amser yn chwarae gyda\u2019r band Gwilym\u201d meddai Rhys Grail."}, {"text_idx": "#000007", "text": "\u201cY llyfr hwn ydi fy ffordd i o dalu gwrogaeth i\u2019r perthnasau yma dwi wedi\u2019u creu dros y ddwy flynedd ddiwethaf, yn ogystal a\u0302 dogfennu a dathlu yr isddiwylliant cyfoethog sydd gan y sin gerddoriaeth Gymraeg i\u2019w gynnig."}, {"text_idx": "#000008", "text": "\u201cY gobaith yw y bydd lansiad y llyfr hwn yn gwella fy ngyrfa ffotograffig greadigol ymhellach o fewn y diwydiant cerddoriaeth, a harddangos fy ngwaith ffotograffig tra yn yr un modd hyrwyddo\u2019r sin.\u201d"}, {"text_idx": "#000009", "text": "Mae\u2019r digwyddiad yn cael ei gefnogi gan gylchgrawn cerddoriaeth Y Selar a gwefan gerddoriaeth Klust a bydd nifer cyfyngedig o gopi\u0308au o\u2019r gyfrol newydd ar gael i\u2019w prynu ar y noson lansio."}]